****

**ОБЩИ БЕЛЕЖКИ И ПРЕПОРЪКИ ПО**

**„АДМИНИСТРАТИВНО ПРАВО И АДМИНИСТРАТИВЕН ПРОЦЕС“**

**ЗА СТУДЕНТИ ОТ МУ – ПЛЕВЕН В МАГИСТЪРСКА СТЕПЕН**

**СПЕЦИАЛНОСТ „ОБЩЕСТВЕНО ЗДРАВЕ И ЗДРАВЕН МЕНИДЖМЪНТ”**

**ДИСТАНЦИОННА ФОРМА НА ОБУЧЕНИЕ**

**УВАЖАЕМИ КОЛЕГИ,**

Поздравявам Ви с избора на дистанционната форма на обучение в магистърска степен по Обществено здраве и здравен мениджмънт. Наред с учебните дисциплини в областта на Здравния мениджмънт и Общественото здраве, Вие ще изучите и дисциплината „Административно право и административен процес“. Това е дисциплина, която е тясно свързана и пряко относима към на управлението не само на Общественото здраве, но и във всички други области на обществения живот. За мен е изключително удоволствие да Ви представя основите на административното право и административния процес. Считам, че включения материал в тази учебна дисциплина ще Ви даде необходимите теоретични познания, а изготвянето на курсовите задачи, ще Ви помогне да придобиете практически умения в материята на административното право и процес. Придобитите знания ще са в принос на Вашата подготовка до началото на тази магистърска степен и е достатъчно за разнообразните дейности и решенията, които следва да взема мениджъра по Обществено здраве в направлението административното право и процес. Предложеният учебен материал в дисциплината е предназначен за студенти в дистанционна форма на образователно-квалификационна степен “Магистър” по специалност „Обществено здраве и здравен мениджмънт”. В него се разглеждат всички основни въпроси на административното право и административен процес.

За по-ефективно усвояване на предоставения учебен материал са предложени различни методични похвати. На първо място това е учебното пособие. Ползване на нормативната уредба в областта на административното право и административния процес, както и в здравеопазването. Синхронно с него са възложени пет учебни (курсови) задачи за самостоятелна подготовка. Тестовите въпроси за самоподготовка с възможност за петкратно решаване и регистриране на максимално постигнатия резултат са следващият основен елемент от подготовката по дисциплината. Чрез предложените на електронни носители допълнителни учебни материали, е възможно допълнително да се засили и разнообрази подготовката по учебната дисциплина и основно работата върху курсовите задачи.

Препоръчвам Ви да започнете подготовката си с предоставеното учебно пособие „Административно право и административен процес“. Неговото съдържание е съобразено с обема и задачите на дистанционното обучение и учебната програма по него, а тестовете за изпит и самоподготовка са разработени единствено на базата на материала изнесен там. За онези от Вас, които искат да получат по-задълбочена подготовка може да използвате допълнителните материали от препоръчаната литература.

След като се запознаете с текстовете на представеното пособие, разгледате допълнителните материали, както и норамтивната уредба в областта на административното право, както в материята на здравеопазването, Вие следва да преминете към подготовката на курсовите задачи. По условията на дистанционната форма на обучение всеки студент разработва и представя пет задачи. Те се базират на изнесения материал и са задължително условие за допускане до изпит. Задачите, които са Ви възложени по дисциплината с конкретни задания са:

1. **Първата задача** се форматира, разпечатва и подвързва в книжно тяло и се предоставя в студентска канцелария в указания срок. Електронен вариант на задачата се изпраща на преподавателя. Курсовата задача се оценява по шестобалната система, като в нейната оценка се включват и елементи от решението на останалите четири задачи. Общата оценка по първата курсова задача се явява елемент от формирането на крайната оценка по учебната дисциплина.
2. **Задачи от втора до пета се подготвят** и се излагат накратко в свободна форма, като се използват предложения учебен материал в основното пособие, ЗАНН и Закон за здравето. Те се подготвят с титулна страница, изпращат се на преподавателя само по електронен път и са условие за явяване на изпит. Оценката по тези задачи е „ДА“ или „НЕ“, но елементи от оригинално решение могат да бъдат взети предвид при оформяна на крайната оценка по първа курсова задача.

**С пожелания за успех в подготовката и постигнатите резултати,**

Проф. д-р Цветан Сивков